Договор за балансиране

с координатор на балансираща група

№ ………… / ……………………

Днес, …………………… в гр. София, между:

**„ЕЛЕКТРОЕНЕРГИЕН СИСТЕМЕН ОПЕРАТОР“ ЕАД**, регистрирано в Търговския регистър на Агенцията по вписванията, с ЕИК 175201304, със седалище и адрес на управление 1618, гр. София, бул. „Цар Борис III“ №201, Столична община - район „Витоша“, представлявано от Ангелин Цачев - изпълнителен директор, наричано по-долу НЕЗАВИСИМ ПРЕНОСЕН ОПЕРАТОР /НПО/ от една страна,

и

……………….…………………………………………………………………...………………………., регистрирано на пазара на балансираща енергия като **координатор на:**

**☐ Стандартна балансираща група**

**☐ Комбинирана балансираща група за производители от възобновяеми източници (ВИ)**

**☐ Специална балансираща група**

идентификационен номер ………….………………..……………….., съгласно известието за

приемане на заявлението за регистрация с адрес на управление

……………….……………….…………………………………………………………….……………, с

ЕИК ……………………………..………… в Търговския регистър при Агенция по вписванията,

представлявано от ………………………………………………………………………………………

………………………….…………………………………………………..………………………….……

…………………………………………………………, наричано по-нататък КБГ, от друга страна,

се сключи настоящият договор.

## Предмет на договора и условия за влизането му в сила

### Този договор се сключва на основание Правила за търговия с електрическа енергия **(„ПТЕЕ“)** с всички техни последващи изменения и допълнения.

### Предмет на настоящия Договор са сделките за компенсиране на отклоненията между измерените количества произведена и/или потребена електрическа енергия от обектите, за които КБГ е поел отговорност за балансиране, и валидираните от НПО агрегирани графици за продажба и/или покупка на електрическа енергия за всеки период на сетълмент.

### Определянето на количествата енергиен недостиг и енергиен излишък се извършва в съответствие с ПТЕЕ.

### Определянето на цените за енергиен недостиг и енергиен излишък се извършва в съответствие с ПТЕЕ.

### Договорът за балансиране влиза в сила след подписване от двете страни и след кумулативното изпълнение на следните условия:

#### КБГ да е предоставил гаранционно обезпечение съгласно Инструкция по чл.184, ал.1 от ПТЕЕ.

#### КБГ да е вписан в съответния регистър на координаторите на балансиращи групи със статус „активен”, поддържан на сайта от НПО.

1.6. Договорът е със срок на действие до края на календарната година, през която е сключен.

1.7. Договорът автоматично се продължава и за всяка следваща календарна година, в случай, че никоя от страните не е поискала писмено неговото прекратяване до 30-ти ноември на съответната календарна година.

## Права и задължения на НПО

### НПО извършва необходимите действия за регистриране на координаторите на балансиращи групи съгласно изискванията на ПТЕЕ.

### НПО сключва договори с доставчици на балансираща енергия, с цел покупка и продажба на балансираща енергия, за да покрива небалансите на координаторите на балансиращи групи и търговски участници, които отговарят самостоятелно за своите небаланси.

### НПО определя количествата електрическа енергия за регулиране на ЕЕС, които се предоставят/компенсират от доставчиците на балансираща енергия, както и общия енергиен недостиг и общия енергиен излишък за всеки период на сетълмент, който е един час.

### НПО изготвя дневни извлечения за сетълмент в срок от три работни дни след края на седмицата, за дните от понеделник до неделя включително за предходната календарна седмица, за които КБГ се информира от системата за администриране на търговията с електрическа енергия, която е достъпна на сайта на НПО. Тези извлечения се изготвят само в случай, че са постъпили валидирани данни от средствата за търговско измерване, от всички оператори на електрически мрежи и собственици на измервателни уреди, отговорни за предоставяне на данни на НПО.

### НПО изготвя обобщени извлечения за сетълмент за съответния календарен месец в сроковете, съгласно ПТЕЕ и ги изпраща на КБГ по електронна поща.

### НПО за всеки отчетен период издава и изпраща фактури на КБГ, който е отговорен за финансовия сетълмент, за реализирания енергиен недостиг и продадена балансираща енергия.

### Отчетният период е един и обхваща сделките с балансираща енергия от първо до последно число на календарния месец.

### При забавено изпълнение на задълженията за плащане по този договор, НПО усвоява предоставеното му обезпечение до размера на главницата, неустойката за забава и такси и разноски по усвояването, за което информира последващо КБГ с писмо по факс или по електронна поща.

### НПО няма задължение да оттегли отправено искане за усвояване на банкова гаранция, ако преди неговото удовлетворяване получи плащане от КБГ. При оттегляне всички такси и разноски във връзка с искането за усвояване на банковата гаранция и възстановяване на платената сума, са за сметка на КБГ.

### КБГ е длъжен да предостави ново гаранционно обезпечение под формата на банкова гаранция и/или депозит в полза на НПО в срок от 2 (два) работни дни от уведомлението за искане за инкасиране на гаранцията.

### В случай че плащането за реализираните небаланси не е осъществено в срок и/или не е възстановена изискуемата сума по гаранционното обезпечение по т. 2.10, НПО има право да предприеме действия по отстраняване на координатора на балансираща група от пазара на eлектрическа енергия, съгласно процедурата в ПТЕЕ.

### НПО има право да прекрати и/или ограничи графици за обмен на КБГ, което се прилага спрямо всички участници в пазара, при настъпване на следните обстоятелства:

#### Отпадане на системата за администриране на пазара.

#### При възникване или за предотвратяване на аварии по съоръжения за производство, потребление и пренос на електрическа енергия.

#### При претоварване на електрическите мрежи.

#### При енергийно необезпечен график за производство.

#### Разпоредителни мерки на компетентни органи.

#### При невъзможност за поддържане баланса на ЕЕС, и след като всички други мерки, съгласно изискванията на ENTSO-E са били предприети.

#### В случаите на чл.73 от Закона за енергетиката и при други хипотези на непреодолима сила.

### В случаите на т.2.12 НПО се съобразява със сроковете за известяване, ако такива са регламентирани в нормативната уредба. Взаимоотношенията, свързани с производството и консумацията на електрическа енергия в ЕЕС за периода на прекратяване на пазара, се уреждат съгласно ПТЕЕ.

### В случай на аварийна ситуация и/или непреодолима сила, които имат локален характер и засягат отделен член на балансиращата група, КБГ предприема необходимите мерки за съгласуване на графици за покупка и продажба, които да отчитат променените обстоятелства за следващия незатворен период на доставка.

### НПО не прекратява и не променя графици на КБГ, в случаите на т.2.14, след регистрирането.

### Реализираните небаланси в резултат на обстоятелствата по т.2.14 се уреждат в рамките на балансиращата група.

### При изчерпване на възможностите за регулиране с разполагаемите регулиращи мощности в ЕЕС и невъзможност за поддържане на баланса между производството и потреблението, НПО има право да наложи ограничение на производството на електрическа енергия, като мярка, предхождаща прекратяването на пазара по т.2.12.

### При налагане на ограничението по т.2.17 след крайния срок за регистриране на графиците за обмен в деня преди доставката, производителите са задължени да се съобразят с изискванията на НПО, независимо от прогнозните количества, предоставени на координатора на балансиращата група и регистрирания график за обмен от НПО в деня преди доставката и в рамките на деня на доставка.

### В случаите на т.2.18, НПО не санкционира и не начислява небаланс за периодите на наложено ограничение в производството, само за обектите в балансиращата група, с наложено ограничение, и в случай че имат търговски график, регистриран от НПО и зададеното ограничение е под валидирания график.

### НПО не санкционира и не начислява небаланс и в случаите на смущения в работата на електропреносната мрежа, извън случаите на непреодолима сила, настъпили не по вина на ползвателя на мрежата, за обекти с регистриран търговски график.

### Всеки конкретен случай по т.2.20, и настъпилите обстоятелства, трябва да бъдат документирани със справка от НПО.

### КБГ осъществяват сделки за транзит на електроенергия през ЕЕС на България, само в рамките на собствената балансираща група, от едно юридическо лице.

### НПО има право при транзит на електрическа енергия, в случаите на наложено ограничение от съответния съседен НПО по графика за внос на КБГ, да ограничава кореспондиращия външен график на КБГ за износ, респективно при наложено ограничение на външен график за износ, да извършва ограничение на графика за внос.

### НПО има право да откаже регистриране на „външен график”, ако количествата по този график не са обезпечени със съответните количества по „вътрешни” графици.

## Права и задължения на КБГ

### КБГ извършва необходимите действия за регистриране на пазара на балансираща енергия чрез изпращане на заявление за регистрация по образец, публикуван на сайта на НПО.

### КБГ, който е отговорен за финансовия сетълмент, на база извлеченията по т. 2.4 и т. 2.5, за всеки отчетен период издава и изпраща фактури на НПО за реализирания енергиен излишък и продадена балансираща енергия.

### КБГ изпраща данните, свързани с договорените количества по графиците за обмен, съгласно сроковете, указани в „График за изпълнение на дейностите и обмен на информация в системите за администриране на пазара за пазарен сегмент ден напред и в рамките на деня “, и „Инструкции за известяване и валидиране на търговски и производствени графици за пазарен сегмент ден напред и в рамките на деня“ публикувани на сайта на НПО, с отчитане на прогнозното производство и/или потребление на обектите в балансиращата група.

### КБГ изпълнява техническите изисквания по отношение на средствата за комуникация, посочени в Известието за приемане на заявлението за регистрация, относно поддържането, предаването и съхранението на данни във връзка с участието на пазара на балансираща енергия.

### КБГ урежда в срок финансовите си задължения и същевременно поддържа в необходимия размер гаранционно обезпечение, определено от НПО, съгласно Инструкция по чл.184, ал.1 от ПТЕЕ.

### КБГ се задължава да изпраща балансирани графици, така, че прогнозното производство в балансиращата група и покупка по график, да бъде равно на прогнозното потребление в балансиращата група и продажби по график.

### НПО има право, в случаите, когато не са изпълнени изискванията на ПТЕЕ, да поиска промяна в графиците, които са задължителни за КБГ.

### В случай на промяна в Графика за изпълнение на дейностите и обмен на информация в системите за администриране на пазара за пазарен сегмент ден напред и в рамките на деня по т.3.3, НПО следва да уведоми КБГ по електронна поща в тридневен срок преди влизането в сила на промяната.

## Задължения на страните по отношение на измерването, отчитането на електрическата енергия и валидирането на данните

### НПО изготвя дневните извлечения за сетълмент на КБГ, на база валидираните данни от средствата за търговско измерване на обектите, за които е поета отговорност за балансиране, получени от всички оператори на електрически мрежи и собственици на измервателни уреди.

### Във всички случаи на неизмерване, неправилно и/или неточно измерване на електрическата енергия, за обекти с електромери за почасово измерване на електрическата енергия, НПО извършва повторен сетълмент за период, не по-дълъг от два месеца, предхождащ датата на установяване на промяната на данните, като се съобразява с процедурата за валидиране и замяна на данни, съгласно правилата по чл.83, ал.1, т.6 от ЗЕ.

### НПО извършва повторен сетълмент, в случаите по чл.182 от ПТЕЕ, само за обектите по чл.86, ал.1 от ПТЕЕ, за период, не по-дълъг от два месеца, предхождащ датата на установяване на промяната на данните за сетълмент.

### Рекапитулацията по т.4.3 се извършва само по отношение на засегнатите обекти, като НПО не променя цените на балансиращата енергия.

## Фактуриране и плащане на балансираща енергия. Неустойки. Обезпечения

### Фактурирането се извършва съгласно дневните и обобщени извлечения за сетълмент, с дата на данъчно събитие - последния ден на календарния месец и се изпращат на КБГ/НПО по факс или по електронна поща, в деня на издаването им.

### Фактурите се издават от НПО и КБГ за количеството балансираща енергия, което са продали за съответния отчетен период, отразено в обобщените извлечения за сетълмент. Оригиналът на фактурата се изпраща по куриерска поща, освен в случаите, когато КБГ се е съгласил да получава електронна фактура.

### В случай на забава на парични задължения по договора, неизправната страна дължи на изправната страна неустойка за забава в размер на 0.05% върху стойността на просроченото плащане за периода на забава от деня, следващ падежа по фактурата, до деня на постъпване на дължимата сума по сметката на изправната страна, за всеки ден забава. Когато преведената сума не е достатъчна да покрие лихвите и главницата, първо се погасяват лихвите.

### Плащанията, съгласно издадени фактури се извършват чрез директен банков превод с платежно нареждане по сметки на страните, посочени във фактурите.

### Срокът за плащане на задълженията на НПО по издадена от КБГ фактура е до 20 /двадесето/ число на месеца, следващ отчетния като неполучаването на фактурата в оригинал не освобождава НПО от задължението му да заплати сумите по нея в договорения срок.

### Срокът за плащане на задълженията на КБГ по издадена от НПО фактура е до 15 /петнадесето/ число на месеца, следващ отчетния като неполучаването на фактурата в оригинал не освобождава КБГ от задължението му да заплати сумите по нея в договорения срок.

### Задължението за плащане се счита за изпълнено в срок, ако цялата дължима сума постъпи по банковата сметка на НПО, най-късно до 17:00 часа в деня на падежа съгласно издадената фактура, а когато денят на падежа е неработен ден - до 17:00 часа на първия следващ работен ден.

### КБГ предоставя в полза на НПО неотменяема и безусловна банкова гаранция, по образец, публикуван на сайта на НПО и/или депозит по сметка на НПО.

### Изискуемият размер на предоставеното обезпечение по т. 5.8 при първоначална регистрация и последващите актуализации, се определя от НПО, съгласно Инструкция по чл.184, ал.1 от ПТЕЕ.

### НПО има право да изисква актуализация на сумата по т. 5.9, най-малко един път годишно, както и в случаите, когато се променя обхвата на групата и/или нетното изчислено задължение към НПО за съответния месец надвишава сумата на предоставеното обезпечение или в случай че прогнозното задължение съгласно предварителен физически сетълмент в рамките на месеца, надвиши предоставеното обезпечение и в тези случаи изпраща уведомление на КБГ.

### Банковите гаранции за съответната година са със срок на валидност до 31 януари на следващата година, като до 15-то число на месец декември на предходната година КБГ е длъжен да предостави нова гаранция и/или документ за удължаване на нейния срок.

### Обезпеченията в полза на НПО се актуализират в сроковете, посочени в уведомлението по т.5.10

### В случай че КБГ не актуализира размера на предоставеното гаранционно обезпечение в изискуемия срок и размер, НПО има право да го отстрани от пазара на електрическа енергия.

## Оспорване на количества и цени

### НПО изготвя обобщено извлечение за сетълмент, което КБГ има право да оспори в сроковете, съгласно ПТЕЕ.

### В случаите на оспорване по т. 6.1 от този договор, КБГ прилага необходимите документи (справки, показания на електромери, обменена информация с НПО, разпределителното предприятие).

### НПО проверява повторно данните и при необходимост издава ново/и извлечения за сетълмент.

### При наличие на спор по издадено извлечение за сетълмент, след сроковете, посочени в ПТЕЕ, НПО и КБГ издават съответните фактури, съгласно обобщеното извлечение за сетълмент, което е в процес на оспорване и изпълняват задълженията по заплащането им съгласно т.6.6.

### При разрешаване на спора в срока за плащане по фактурите, страните заплащат реално дължимите суми, като разликите се уреждат чрез данъчно дебитно/кредитно известие.

### В случай че спорът не е разрешен в срока за плащане по издадените фактури, страните заплащат дължимите суми, съгласно издадените фактури. При разрешаване на спора, разликите се уреждат чрез данъчно дебитно/кредитно известие.

### Задълженията по издадените дебитни/кредитни известия се заплащат в срок от 5 (пет) работни дни от получаването им.

## Непреодолима сила

### Обстоятелства на непреодолима сила са непредвидени и непредотвратими събития или комбинация от събития от извънреден характер, извън контрола на страните, възникнали след сключването на договора като, но неограничаващи се до: война, саботаж, въстания, революция, бунт, терористични актове, експлозия, пожар, въздействие на околната среда върху електрически уредби и съоръжения по-големи от оразмерителните по проект, природни бедствия (наводнения, земетресения, мълнии, буря, ураган, торнадо, проливен дъжд, градушка, свличане, срутвания на земни маси, заледявания, и др.), доколкото тези събития пречат за изпълнение на задълженията по настоящия договор.

### Страната, която не може да изпълни задълженията си по договора поради непреодолима сила, е длъжна да уведоми писмено другата страна за настъпването й, в какво се състои непреодолимата сила и края на събитието или обстоятелството във възможно най-кратък срок, но не по-късно от 48 часа от узнаването за непреодолимата сила.

### В случаите по т.7.1, се предприемат действията по т. 2.14 и 2.15.

## Правила за обмен на документи и информация между страните

### В случай че по време на действие на този договор настъпи промяна в представените при регистрацията на пазара на балансираща енергия данни, КБГ уведомява НПО по електронна поща в рамките на 5 (пет) работни дни от възникване на промяната, а впоследствие изпраща документите по пощата.

### Регистрирането на графиците за доставка се извършва съгласно инструкциите на НПО за ползване на системата за администриране на пазара и утвърдените електронни адреси на НПО и КБГ. При технически проблем изпращащата страна изпраща информацията по факс, като спазва срока за изпращане на съответния документ.

### КБГ се информира за дневните извлечения за сетълмент от системата за администриране на пазара, а обобщените извлечения за сетълмент се изпращат по електронна поща с потвърждение за получаване. В случай че КБГ не е получил обобщено извлечение по електронната поща, той уведомява НПО за това и НПО изпраща същия документ и по факс.

### Фактурите за балансираща енергия, издадени от НПО и КБГ, се изпращат с писмо с обратна разписка или по куриерска поща, освен в случаите, когато КБГ се е съгласил да получава електронна фактура.

### Документ, изпратен по електронна поща се счита за получен в момента на получаване на обратната разписка от сървъра на електронната поща на получателя. Документ, изпратен по факс се счита за получен в отразения час върху документа, потвърждаващ изпращането му.

### При изпращане на документ по електронна поща и по факс за време на получаване се счита времето на първото получаване на документа.

### Всички документи, неизброени изрично в раздел 8 на този договор се изпращат по електронна поща с потвърждение за получаване.

### Документ се счита за валиден, ако е подписан или изпратен от съответно упълномощено лице от списъка лица в Заявлението за регистрация (за КБГ) и от Известието за приемане на заявлението за регистрация (за НПО).

### Документите, изпратени по факс съдържат име и подпис на лицето, упълномощено да подписва документи, във връзка с участието на пазара на балансираща енергия.

### Документите, изпратени по електронна поща се считат за валидни, ако са изпратени от електронния адрес на лицето, упълномощено да изпраща съответния документ.

### За целите на документооборота НПО и КБГ поддържат времето на сървърите на електронната поща синхронизирано с часовото време на България.

### Изисквания към сървъра за електронна поща:

#### Системният часовник на сървъра за електронна поща и на прехвърлящия (relay) сървър, ако има такъв, да се поддържа с отклонение по-малко от една минута от DST на часовия пояс, в който се намира България.

### Потвърждение и време за получените съобщения:

#### Когато сървърът за електронна поща е свързан директно към Интернет, за време на получаване на съобщенията ще се счита регистрираното време за получаване в сървъра, съдържащо се в обратната разписка - Delivery Receipt. Сървърът трябва да осигурява такава обратна разписка.

#### Когато сървърът за електронна поща е свързан към Интернет чрез прехвърлящ (relay) сървър, за време на получаване на съобщенията ще се счита регистрираното време за получаване в прехвърлящия сървър. Последният трябва да осигурява изпращане на разписка, съдържаща времето на получаване на съобщението.

## Прекратяване на Договора за балансиране

### Договорът за балансиране се прекратява:

#### При вписването на КБГ със статус “отстранен” в регистъра на координаторите на балансиращи групи, поддържан от НПО.

#### При заличаването на юридическото лице, страна по този договор.

#### При отнемане или прекратяване на лицензията на която и да е от страните по този договор за съответната дейност.

#### По взаимно съгласие между страните.

* 1. НПО има право да прекрати едностранно договора и да отстрани КБГ от пазара на електроенергия в следните случаи:
		1. При нарушаване от КБГ на условията на договора и ПТЕЕ, за което той е бил писмено предупреден.
		2. При неизплатени задължения на КБГ по отношение на достъпа, преноса и участието в пазара на електрическа енергия, както и при невнесени, невъзстановени или неактуализирани гаранционни обезпечения.
		3. КБГ е обявен в несъстоятелност или е в процес на ликвидация.

## Заключителни клаузи

### Изменение на клаузите на договора и неговите приложения в срока на действие на договора може да поиска всяка от страните. Измененията и допълненията трябва да бъдат само във формата на допълнителни споразумения, подписани от двете страни.

### Страните се съгласяват, всички спорове, породени от този договор или отнасящи се до него, включително спорове, отнасящи се до неговото тълкуване, недействителност, изпълнение или прекратяване, както и спорове за попълване празнота в договора или приспособяването му към нововъзникнали обстоятелства, както и противоречия, претенции или различия, произтичащи от или във връзка с настоящия договор, да се решават по пътя на преговори.

### При непостигане на съгласие, споровете ще бъдат решавани от компетентния съд в гр. София съгласно разпоредбите на действащото българско законодателство.

### Когато документацията и информацията по този договор съдържат данни, представляващи класифицирана информация, се прилага редът, предвиден в Закона за защита на класифицираната информация.

## Банкови сметки на страните

### Името на банките, адресите и банковите сметки на НПО, от които и при които могат да се извършват плащания по този договор са посочени в сайта и във фактурите издавани от НПО.

### Име на банка, адрес и банковата сметка на КБГ, от която и при която ще се извършват плащания по този договор:

### ………………………….…………………….……………………………….…………………….………

### ……………………………………………………………………………………………………………….

Неразделна част от Договора са:

Приложение №1 Заявление за регистрация

Приложение №2 Известие за приемане на заявлението за регистрация.

Приложение №3 Декларация – съгласие за обработване на лични данни.

Този договор е подписан в два еднообразни екземпляра - по един за всяка от страните.

**ЗА НПО ЗА КООРДИНАТОРА НА**

 **БАЛАНСИРАЩА ГРУПА**

……………………… ……………………………

АНГЕЛИН ЦАЧЕВ ……………………………

ИЗПЪЛНИТЕЛЕН ДИРЕКТОР ….................................

**ДЕКЛАРАЦИЯ – СЪГЛАСИЕ**

**ЗА ОБРАБОТВАНЕ НА ЛИЧНИ ДАННИ**

Долуподписаният/ата………………………………………………………………………..…………………………………….с ЕГН…………………., лична карта №……………………….., в качеството си на……………………… на ......................................................................................................., с ЕИК ............................. в Търговския регистър при Агенция по вписванията, със седалище и адрес на управление:.................................................................................................................................,

**Д Е К Л А Р И Р А М Ч Е:**

1. Давам изричното си съгласие в съответствие с изискванията на чл. 6 и чл. 13 от Регламент (ЕС) 2016/679 на Европейския парламент и на съвета от 27.04.2016 г. относно защита на личните данни **„Електроенергиен системен оператор” ЕАД** (ЕСО ЕАД), регистрирано в Търговския регистър на Агенцията по вписванията, ЕИК 175201304, със седалище и адрес на управление: гр. София 1618, бул. „Цар Борис III“ № 201, Столична община – район Витоша, в качеството му на Администратор на лични данни, да обработва моите лични данни по всички допустими от приложимото законодателство начини, с автоматични или други средства, като съм информиран своевременно и изчерпателно от посочения администратор за логиката на всяко автоматизирано обработване на личните ми данни, в случай на наличие на такова. Съгласието се отнася както за предоставените пряко от мен мои лични данни, така и за такива, събрани и/или получени от ЕСО ЕАД в изпълнение на законови и/или договорни задължения на Дружеството или от публично достъпни регистри с информация.
2. Декларирам, че съм запознат с категориите лични данни, които ЕСО ЕАД обработва за мен, а именно лични данни относно физическа идентичност: три имена, единен граждански номер, идентификационен номер на документ за самоличност, имейл адрес, телефон, месторабота.
3. Давам изричното си съгласие личните ми данни да бъдат обработвани от ЕСО ЕАД за целите на договора за балансиране.
4. Уведомен съм, че предоставените от мен лични данни могат да бъдат предоставени и/или разкривани от ЕСО ЕАД, когато това предоставяне и/или разкриване се изисква по закон и/или при необходимост на трети лица – държавни и др. органи, институции и ведомства, при спазване на приложимото законодателство за защита на личните данни.
5. Декларирам, че съм съгласен предоставените от мен лични данни да се съхраняват в законоустановените срокове, но не повече от 20 (двадесет) години.
6. Запознат съм с правото ми на възражение срещу обработването на личните ми данни по чл. 21 от Регламент (ЕС) 2016/679 на Европейския парламент и на съвета от 27.04.2016 г. относно защита на личните данни, чрез изпращане на писмено заявление, подписано от мен, на адрес: гр. София 1618, бул. „Цар Борис III“ № 201, Столична община – район Витоша или на имейл адрес: eso@eso.bg.
7. Запознат съм с правото си да променя или оттегля съгласието си личните ми данни или част от тях да бъдат обработвани за целите на сключения договор, както и да бъдат предоставяни на трети лица с тази цел, чрез изпращане на писмено заявление, подписано от мен, на адрес: гр. София 1618, бул. „Цар Борис III“ № 201, Столична община – район Витоша или имейл адрес: eso@eso.bg. Същевременно, изпълнението на сключения с ЕСО ЕАД договор по какъвто и да е начин не е поставен в зависимост от наличието на съгласие.
8. Декларирам, че цялата предоставена от мен информация е пълна и вярна, както и че предоставям доброволно личните си данни и съм съгласен всички и всякакви мои лични данни да бъдат обработвани, съобразно предвиденото в настоящата декларация, за целите, изрично посочени в настоящата декларация.

**Дата:.…………. Подпис:…………………………….**